钦定古今图书集成/明伦汇编/人事典/第062卷 > 《锦堂春慢》〈感怀〉宋·司马光
## 钦定古今图书集成/明伦汇编/人事典/第062卷 > 《锦堂春慢》〈感怀〉宋·司马光

红日迟迟，虚廊转影，槐阴迤逦西斜。彩笔工夫，难状
晚意烟霞。蝶尚不知春去，漫绕幽砌寻花。奈猛风过
后，纵有残红，飞向谁家？始知青鬓无价，欲飘零官
路，荏苒年华。今日笙歌丛里，特地咨嗟。席上青衫湿
透，筭感旧何止琵琶。怎不教人见老，多少离愁，散在
天涯。